Beurtkrag kan moontlik weer ingestel word weens kouefront
Eskom het Woensdag 'n beroep op die publiek gerig om kragverbruik te verminder, sodat die moontlikheid van beurtkrag nie ingestel hoef te word nie.
Weens die kouefronte wat die binnekort die land gaan tref en tot die naweek voort kan duur, het Eskom 'n beroep gedoen om nie oormatig krag te gebruik weens die koue nie. Dit kan moontlik veroorsaak dat swaar druk op die kragstelsel geplaas kan word.
Volgens Eskom se verklaring dui dit aan dat die stelsels op die oomblik goed vaar en beurtkrag nie op die oomblik nodig sal wees nie, maar die koue kan die aanvraag na krag verhoog en druk op die stelsels plaas. Eskom het gesê dat die verbruikers dadelik in kennis gestel sal word, sodra daar 'n verandering in die situasie aangedui word.